Diari Oficial de la Generalitat Valenciana


Sumari del DOGV 6052, del 08-07-2009 (2009/8014)

RESOLUCIÓ de 30 de juny de 2009, del conseller de Medi Ambient, Aigua, Urbanisme i Habitatge, per la qual s'aprova el Pla de prevenció d'incendis forestals del Parc Natural del Túria.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6052

Data del DOGV
:   08-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8014


Data del document
:   30-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * programa d'actuació
    * incendi
    * legislació
    * reserva natural
    * lluita contra incendis

RESOLUCIÓ de 30 de juny de 2009, del conseller de Medi Ambient, Aigua, Urbanisme i Habitatge, per la qual s'aprova el Pla de prevenció d'incendis forestals del Parc Natural del Túria. [2009/8014]  
La xarxa d'espais naturals ha sigut sempre un objectiu prioritari de totes les actuacions de prevenció d'incendis forestals desenvolupades per la Generalitat, prioritat que s'ha manifestat tant en les figures de planificació com en les d'actuació.  
No obstant això, els espais naturals, per les seues característiques, requereixen figures pròpies d'ordenació sectorial, tant en matèria ambiental general com, en aquest cas, en prevenció incendis forestals.   
Conscients d'aquesta necessitat, i d'acord amb el que estableix l'article 54 del Decret 42/2007, de 13 d'abril, del Consell, pel qual s'aprova el Pla d'ordenació dels recursos naturals del Túria, des de la Direcció General de Gestió del Medi Natural s'ha impulsat l'elaboració del Pla de prevenció d'incendis forestals del Parc Natural del Túria.   
La directriu bàsica seguida en la redacció ha sigut l'adaptació de les directrius generals de prevenció d'incendis forestals a les característiques específiques i singulars del Parc del Túria, i en especial les derivades de la seua proximitat a l'àrea metropolitana de València.   
El pla que ha estat sotmés a informació pública durant els mesos d'agost i setembre de 2008, i va ser presentat per a la seua presa en consideració a la Junta Rectora el dia 24 de març de 2009.  
Així mateix, disposa de l'informe de la direcció general competent en espais naturals.   
Conforme amb l'anterior, i a proposta de la directora general de Gestió de Medi Natural, resolc:  
Article u. Aprovació del pla i contingut  
Aprovar el Pla de prevenció d'incendis forestals del Parc Natural del Túria com a document director en la matèria en l'àmbit del parc.  
El pla està estructurat en quatre blocs   
1. Anàlisi i diagnòstic: inclou informació detallada dels incendis ocorreguts en l'àmbit. Anàlisi de risc d'acord amb paràmetres físics i antròpics i diagnòstic de la situació actual.  
2. Pla d'actuacions per a la prevenció de la iniciació de les causes d'incendis: inclou mesures normatives, de conciliació, difusió i de vigilància.  
3. Pla d'actuacions per a la prevenció de la propagació: inclou dotació d'equips d'actuació ràpida.  
4. Memòria economicofinancera.  
Així mateix, disposa d'una referència cartogràfica completa dels diferents aspectes tractats en els blocs anteriors.   
Tots els documents que componen el pla, elaborats per a una major operativitat exclusivament en format digital, estaran depositats en els serveis competents de la Conselleria de Medi Ambient, Aigua, Urbanisme i Habitatge, com també en les dependències del parc.  
Article dos. Autorització per al desenvolupament i l'execució  
Es faculten les directores generals competents en prevenció d'incendis forestals i en espais naturals perquè, en l'àmbit de les seues atribucions, dicten les disposicions i adopten les mesures necessàries per al desenvolupament i el foment del pla.  
Article tres. Caràcter subsidiari  
El contingut d'aquest Pla de prevenció d'incendis forestals del Parc Natural del Túria constitueix la directriu tècnica en aquesta matèria en l'àmbit del parc, sense perjudici del que s'estableix en el marc legislatiu propi, en concret el Decret 42/2007, de 13 d'abril, del Consell, pel qual s'aprova el Pla d'ordenació dels recursos naturals del Túria (DOCV núm. 16023, de 19 d'abril de 2007), com de la normativa general de prevenció d'incendis forestals.  
Contra aquesta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades poden interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici d'interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de juny de 2009.- El conseller de Medi Ambient, Aigua, Urbanisme i Habitatge: José Ramón García Antón.